Nr. L 66/22 De Europæiske Fællesskabers Tidende 12. 3. 83 KOMMISSIONENS BESLUTNING af 7. marts 1983 om godkendelse af et program for fremskyndelse af afvanding og dræning i de for Irland og Nordirland fælles opsamlingsområder i henhold til Rådets direktiv 79/197/EØF (Den engelske tekst er den eneste autentiske) (83/110/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 79/197/EØF af 6. februar 1979 om programmet for fremskyndelse af afvanding og dræning i de for Irland og Nordirland fælles opsamlingsområder ()), særlig artikel 2, stk. 2, og ud fra følgende betragtninger : Den irske og den britiske regering fremsendte den 24. august 1982 et program for fremskyndelse af afvanding og dræning i de for Irland og Nordirland fælles opsamlingsområder ; programmet vedrører hovedafvanding i de fælles opsamlingsområder ; programmet er fyldestgørende med hensyn til de i artikel 3 i direktiv 79/197/EØF nævnte oplysninger, idet det fremgår, at målet for den fælles foranstaltning, der er omhandlet i nævnte direk- tiv, kan nås; EUGFL-komiteen er blevet hørt angående de finansi- elle aspekter ; () EFT nr. L 43 af 20. 2. 1979, s. 23. de i denne beslutning fastsatte foranstaltninger er i overensstemmelse med udtalelse fra Den stående Landbrugsstrukturkomité — VEDTAGET FØLGENDE BESLUTNING : Artikel 1 Det program for fremskyndelse af afvanding og dræning i de for Irland og Nordirland fælles opsam- lingsområder, som den irske og den britiske regering fremsendte den 24. august 1982 i henhold til direktiv 79/197/EØF, godkendes. Artikel 2 Denne beslutning er rettet til Irland og Det forenede Kongerige. Udfærdiget i Bruxelles, den 7. marts 1983. På Kommissionens vegne Poul DALSAGER Medlem af Kommissionen